b'\n_START_ARTICLE_\nTad\xc5\xbe Mahal\n_START_SECTION_\nIzvor in navdih\n_START_PARAGRAPH_\nLeta 1631 je bil \xc5\xa1ah D\xc5\xbeahan, cesar v obdobju najve\xc4\x8djega razcveta Mogulskega imperija, hudo prizadet, ko je njegova tretja \xc5\xbeena, Mumtaz Mahal, perzijska princesa, umrla pri porodu 14. otroka, Gauhara Begum. Gradnja Tad\xc5\xbe Mahala se je za\xc4\x8dela leta 1632. \xc5\xa0ahov dvorni kronist je zapisal, da je \xc5\xbealostna ljubezenska zgodba slu\xc5\xbeila kot navdih za gradnjo grobnice Tad\xc5\xbe Mahal. Glavni mavzolej je bil kon\xc4\x8dan leta 1648, okoli\xc5\xa1ke zgradbe in vrt pa pet let kasneje._NEWLINE_Tad\xc5\xbe Mahal zdru\xc5\xbeuje oblikovalsko tradicijo perzijske in mogulske arhitekture. Posebej so se zgledovali po Timurjevih in mogulskih zgradbah, \xc5\xa1e posebej po grobnici Gur-e Amir (Timurjeva grobnica, prao\xc4\x8deta dinastije Mogul) v Samarkandu, grobnicah Humajun in Itmad-ud-Daulah in \xc5\xa1aha D\xc5\xbeahana lastne mo\xc5\xa1eje D\xc5\xbeama Masd\xc5\xbeid v New Delhiju. Medtem ko so bile pred tem mogulske stavbe zgrajene predvsem iz rde\xc4\x8dega pe\xc5\xa1\xc4\x8denjaka, je \xc5\xa1ah D\xc5\xbeahan spodbujal uporabo belega marmorja z vlo\xc5\xbeki iz poldragih kamnov, tako da so zgradbe narejene pod njegovim okriljem dosegle novo raven uglajenosti,\n_START_SECTION_\nLokacija\n_START_PARAGRAPH_\nTad\xc5\xbe Mahal se nahaja ju\xc5\xbeno od mestnega obzidja mesta Agre. Babur, ustanovitelj mogulske dinastije je dal zgraditi prve mogulske vrtove Ram Bagh v Agri leta 1523. Po tem so postali vrtovi pomemben mogulski simbol mo\xc4\x8di, ki je spremenil pre-mogulske simbole kot je bila trdnjava. Pojav novih estetskih elementov, ki so kombinacija verskih elementov s strogim geometrijskim redom, so bili metafora za sposobnost Baburove kontrole nad su\xc5\xa1nimi indijskimi ravnicami. Babur je zavra\xc4\x8dal ve\xc4\x8dino stilov, ki so jih uporabljalo v \xc4\x8dasu dinastije Lodhi in posku\xc5\xa1al ustvariti nov umetni\xc5\xa1ki stil inspiriran s perzijskimi vrtovi in kraljevskimi tabori. Ram Bagh je bil obse\xc5\xbeen kompleks vrtov in pala\xc4\x8d, ki so se raztezali ve\xc4\x8d od kilometrov ob obali reke. Visoko in dolgo kamnito podno\xc5\xbeje omejeno s prehodom med vrtovi in reko je postalo okostje za bodo\xc4\x8di razvoj mesta Agra._NEWLINE_V naslednjem stoletju se je koncept uspe\xc5\xa1nega vrtnega mesta ob reki razvil na obeh straneh reke Jamune. Kasnej\xc5\xa1i mogulski cesarji so zgradili obe obali in rekonstruirali trdnjavo Agre, ki je bila kon\xc4\x8dana 1573 leta. Ko je \xc5\xa1ah D\xc5\xbeahan zasedel prestol, je Agra \xc5\xa1tela okoli 700.000 prebivalcev, mesto pa je bilo velik trgovski center, vse zaradi prometne reke in cest, polno je bilo umetnikov, u\xc4\x8denjakov in duhovnikov._NEWLINE_Agra je postala mesto z reko kot dominanto in se razvijala proti vzhodu, proti zahodni strani Jamune pa so se ob nasipih vrstila bogata\xc5\xa1ka posestva. Glavne stavbe v mestu so se orientirale proti reki in tudi Tad\xc5\xbe Mahal sodi v ta urbanisti\xc4\x8dni kontekst, saj se nahaja z obeh strani reke._NEWLINE_\xc5\xa0ah D\xc5\xbeahan je odkupil zemlji\xc5\xa1\xc4\x8de za Tad\xc5\xbe Mahal od Maharad\xc5\xbee D\xc5\xbeai Singa, ki je odstopil zemljo v zameno za veliko pala\xc4\x8do v sredi\xc5\xa1\xc4\x8du mesta.</ref>\n_START_SECTION_\nGradnja\n_START_PARAGRAPH_\nGradnja se je za\xc4\x8dela z zemeljskimi deli na povr\xc5\xa1ini veliki okoli 12.000 m\xc2\xb2 in je obsegala nasipavanje terena in ravnanje povr\xc5\xa1ine 50 m nad re\xc4\x8dno obalo. Na podro\xc4\x8dju mavzoleja in pristopih h grobnicam je bil teren nasut s kamenjem in prodom. Namesto uporabe odrov iz bambusa, so graditelji skonstruirali velike odre iz opeke, ki so bile tako velike, da so nadzorniki ocenjevali da bodo rabili ve\xc4\x8d let, da jih bodo demontirali. Po eni od zgodb naj bi \xc5\xa1ah D\xc5\xbeahan izdal nalog s katerim je dovolil prosto jemanje opek in tako so jih okoli\xc5\xa1ki kmetje pograbili preko no\xc4\x8di. Rampa iz nabite zemlje dol\xc5\xbeine 15 km je bila zgrajena za transport marmorja in drugih materialov. Voda je bila do gradbi\xc5\xa1\xc4\x8da \xc4\x8drpana s pomo\xc4\x8djo zapletenega sistema kanalov in vodnih zajetij, ki so se polnili s pomo\xc4\x8djo \xc5\xbeivali._NEWLINE_Gradnja podno\xc5\xbeja in grobnice je trajala okoli 12 let. Ostanek kompleksa so gradili \xc5\xa1e 10 let in ga kon\xc4\x8dali v naslednjem vrstnem redu; minareti, d\xc5\xbeamija, d\xc5\xbeavab in Velika vrata. Ker so gradili etapno, datum dokon\xc4\x8danja gradnje ni poenoten. Sam mavzolej je bil kon\xc4\x8dan leta 1643._NEWLINE_Gradbeni material je bil nabavljen ve\xc4\x8dinoma iz Indije in Azije. Za transport so uporabili preko 1000 slonov. Ble\xc5\xa1\xc4\x8de\xc4\x8de bel marmor je bil iz Rad\xc5\xbeastana, jaspis iz Pand\xc5\xbeaba, \xc5\xbead in kristal iz Kitajske. Turkiz je bil iz Tibeta, lapis lazuli iz Afganistana, safirji iz \xc5\xa0rilanke, karneol iz Arabije. Skupno je bilo vgrajenih 28 razli\xc4\x8dnih dragih in poldragih kamnov._NEWLINE_Delovna sila - okoli 20.000 ljudi, je bila iz cele severne Indije. Kiparji so pri\xc5\xa1li iz Buhare, kaligrafi iz Sirije in Irana, zidarji iz ju\xc5\xbene Indije, kamnoseki iz Belud\xc5\xbeistana, strokovnjaki za gradnjo stolpov in ostali, ki so obdelovali marmorne okraske.\n_START_SECTION_\nInterier\n_START_PARAGRAPH_\nHierarhi\xc4\x8dna doslednost celega kompleksa dose\xc5\xbee svoj vrhunec v glavnem prostoru, ki vsebuje kenotafa \xc5\xa1aha D\xc5\xbeahana in Mumtaz Mahal. Mumtazin kenotaf je postavljen v geometrijsko sredi\xc5\xa1\xc4\x8de zgradbe, \xc5\xa1ahov, ki je bil dodan naknadno, je od njene grobnice zahodno; podoben razpored je v drugih mogulskih grobnicah zgodnej\xc5\xa1e dobe (Itmad Ud Daulah). Notranjost je v celoti iz marmorja, kenotafi so okra\xc5\xa1eni z dragim kamenjem polo\xc5\xbeenim v koncentri\xc4\x8dnih oktogonih. Tako oblikovanje je zna\xc4\x8dilno za islamsko in indijsko kulturo kot va\xc5\xbena duhovna in astrolo\xc5\xa1ka tematika. Komora je predstava rajskega vrta in vsebuje razli\xc4\x8dno cvetje, rastlinje in arabeske ter kaligrafskimi napisi thulutha in manj\xc5\xa1imi nash \xc4\x8drkami. _NEWLINE_Muslimanska tradicija prepoveduje okra\xc5\xa1evanje grobov, zato so trupla \xc5\xa1aha D\xc5\xbeahana in Mumtaz polo\xc5\xbeena v relativno obi\xc4\x8dajna grobova, ki se nahajata pod sobo s kenotafoma. Polo\xc5\xbeena sta v smeri sever-jug, z glavama obrnjenima proti desni (zahod) v smeri Meke. Kupola Tad\xc5\xbe Mahala se dviga nad njihovima kenotafoma, ki sta verna kopija pravih grobnic iz ni\xc5\xbeje eta\xc5\xbee. _NEWLINE_Mumtazin kenotaf je velik 2,5 x 1,5 m in je okra\xc5\xa1en s kaligrafskimi napisi, ki poveli\xc4\x8dujejo njen lik. \xc5\xa0ahov kenotaf je na zahodni strani in je edini asimetri\xc4\x8dni element v celem kompleksu. Njegova grobnica je ve\xc4\x8dja od \xc5\xbeenine, a iz enakih elementov; ve\xc4\x8dji sarkofag na nekoliko vi\xc5\xa1ji bazi, okra\xc5\xa1en zelo natan\xc4\x8dno s kaligrafskimi napisi. Na pokrovih obeh sarkofagov je skulptura majhne \xc5\xa1katle s pisalom, ki je tradicionalen mogulski pogrebni simbol.\n_START_SECTION_\nTerasa ob reki (\xc4\x8dameli Far\xc5\xa1)\n_START_PARAGRAPH_\nRazen mavzoleja, se na terasi na zahodni strani nahaja d\xc5\xbeamija in na vzhodni strani d\xc5\xbeavab, ki je simetri\xc4\x8den d\xc5\xbeamiji in vizualno slu\xc5\xbei kot arhitektonsko ravnote\xc5\xbeje, funkcijsko pa kot gostinski objekt. Terasa se stopni\xc4\x8dasto spu\xc5\xa1\xc4\x8da do reke.\n_START_SECTION_\nPodno\xc5\xbeje in terasa\n_START_PARAGRAPH_\nNa vogalih podno\xc5\xbeja so minareti, \xc5\xa1tirje veliki stolpi visoki preko 40 m. Slu\xc5\xbeijo kot tradicionalni element d\xc5\xbeamije, oziroma kot mesto s katerega mujezin poziva muslimane k molitvi. Vsak minaret je u\xc4\x8dinkovito razdeljen na tri enake dele z dvema balkonoma, ki obkro\xc5\xbeata stolp. Na vrhovih je glavni balkon okronan s chhatri, ki so enaki kot na mavzoleju. Vsi minareti so malo odmaknjeni izven rastra, da bi v primeru ru\xc5\xa1enja (pogosto primer pri mnogih visokih zgradbah iz tega \xc4\x8dasa) material ne po\xc5\xa1kodoval glavne zgradbe.\n_START_SECTION_\nD\xc5\xbeamija in d\xc5\xbeavab\n_START_PARAGRAPH_\nNa obeh bo\xc4\x8dnih straneh mavzoleja sta dve skoraj identi\xc4\x8dni zgradbi, simetri\xc4\x8dni glede na glavno os kompleksa. Za razliko od belega marmornega mavzoleja, so zgrajene iz rde\xc4\x8dega pje\xc5\xa1\xc4\x8denjaka. Zahodno je d\xc5\xbeamija, vzhodno je d\xc5\xbeavab kar pomeni odgovor, ker je zgrajen kot vizualno ravnote\xc5\xbeje d\xc5\xbeamiji na simetri\xc4\x8dni strani. Uporablja se kot gostinski objekt za pomembne obiskovalce. Razlikuje se od d\xc5\xbeamije po tem, da nima mihraba to je ni\xc5\xa1e v zidu d\xc5\xbeamije, ki predstavlja smer Meke in po obliki nadstropij, ki so geometrijsko oblikovani, medtem ko je eta\xc5\xbea d\xc5\xbeamije iz obrisov 569 preprog v \xc4\x8drnem marmorju. _NEWLINE_Osnovna oblika trodelne d\xc5\xbeamije je sli\xc4\x8dna drugim objektom zgrajenim v \xc4\x8dasu vladanja \xc5\xa1aha D\xc5\xbeahana (Masjid Jahan Nume v Delhiju, ki ima dolgo dvorano s tremi kupolami. Mogulske d\xc5\xbeamije iz tega obdobja imajo molilno dvorano razdeljeno na tri dele; glavno sveti\xc5\xa1\xc4\x8de z nekaj manj\xc5\xa1im molilnim zavetjem na obeh straneh. Pri Tad\xc5\xbe Mahalu se nad vsakim delom nahaja velika kupola.\n_START_SECTION_\nVrt (\xc4\x8darbag)\n_START_PARAGRAPH_\nVeliki \xc4\x8darbag, glavni mogulski trg je razdeljen na \xc5\xa1tiri dele in predstavlja klasi\xc4\x8dni pogled na mavzolej Tad\xc5\xbe Mahala. Strogo in natan\xc4\x8dno oblikovan vrt sestoji iz poti, ki delijo vsak kvartal tako, da pri tem ustvarjajo 16 manj\xc5\xa1ih vrtov. Povi\xc5\xa1ani marmorni bazen se nahaja na sredini vrta, na pol poti med grobnico in glavnimi vrati. Ob osi sever-jug je postavljen reflektivni podolgovati bazen, ki zrcali obrise mavzoleja. Ostanek vrta je okra\xc5\xa1en z drevoredi in fontanami. Vrt tj. \xc4\x8darbag sicer simbolizira \xc5\xa1tiri rajske reke v Indiji. Marmorni bazen (hauz) se imenuje tudi havd al-kavtar kar pomeni "cisterna bogastva", ki naj bi pote\xc5\xa1ila \xc5\xbeejo Mohamedu ob njegovem prihodu. Paviljoni stojijo na vzhodni in zahodni strani pre\xc4\x8dnih osi in so postavljeni simetri\xc4\x8dno eden proti drugemu. Zgrajeni so iz pe\xc5\xa1\xc4\x8denjaka v tridelni obliki v dveh eta\xc5\xbeah in okronani s kupolami, ki stojijo na osmih stebrih. Zgodnji viri navajajo, da je vrt vseboval bujno vegetacijo, tudi vrtnice, narcise in mnogo sadnih dreves. Ko je Mogulsko cesarstvo za\xc4\x8delo propadati se je tudi negovanje vrta prenehalo. Ko so kontrolu nad Indijo prevzeli Britanci, so spremenili obliko vrta po angle\xc5\xa1kem vzoru londonskih travnikov.\n_START_SECTION_\nVelika vrata (darvaza rauza)\n_START_PARAGRAPH_\nVelika vrata se nahajajo na severnem vhodu v dvori\xc5\xa1\xc4\x8de pred zgradbo (d\xc5\xbeilauhana) in omogo\xc4\x8dajo prehod med bazarjem in karavanserajem z duhovnim podro\xc4\x8djem na katerem se nahaja vrt, d\xc5\xbeamija in mavzolej. So pravokotne oblike in podobne tistim iz d\xc5\xbeamije znotraj kompleksa. Na vogalih so oktogonalni stolpi, ki zgradbi dajejo izgled obrambnega pomena. Citati iz Korana so razporejeni na izbranih mestih. Glavni oblikovni element je velik portal, katerega smisel je pritegniti obiskovalce in vernike v rajski vrt kompleksa. Poleg portala se nahaja nekaj arkad z galerijami, ki so namenjene zaveti\xc5\xa1\xc4\x8du za siroma\xc5\xa1ne prebivalce v de\xc5\xbeevni sezoni. Galerije kon\xc4\x8dajo na transverzalno polo\xc5\xbeeni trodelni dvorani.\n_START_SECTION_\nDvori\xc5\xa1\xc4\x8de (d\xc5\xbeilauhana)\n_START_PARAGRAPH_\nD\xc5\xbeilauhana, kar v prevodu pomeni pred hi\xc5\xa1o, je bila vrsta dvori\xc5\xa1\xc4\x8da, ki ga je \xc5\xa1ah D\xc5\xbeahan vpeljal v mogulsko arhitekturo. Slu\xc5\xbeilo je kot prostor kjer so obiskovalci lahko pustili svoje konje ali slone pred vstopom v glavni prostor kompleksa. Pravokotni tloris je razdeljen na osi v smeri sever-jug in vzhod-zahod ob katerih vodijo glavne ulice. Na severu se nahajajo Velika vrata kot vhod v glavni vrt pred mavzolejem, medtem ko se vhodna vrata v d\xc5\xbeilauhano nahajajo ob vzhodni, zahodni in ju\xc5\xbeni steni. Ju\xc5\xbena vrata vodijo do tr\xc5\xbenice Tad\xc5\xbe Gand\xc5\xbei. Dve identi\xc4\x8dni cesti od vzhoda in zahoda vodijo do sredi\xc5\xa1\xc4\x8da dvori\xc5\xa1\xc4\x8da. Ob teh ulicah so kolonade verand povezanih z oboki izza katerih so bili trgovski prostori, ki so bili v funkciji vse do leta 1996. Davek pobran od teh trgovcev je slu\xc5\xbeil za vzdr\xc5\xbeevanje celega kompleksa. Vzhodne ulice bazarja so bile uni\xc4\x8dene ob koncu 19. stoletja, a jih je v za\xc4\x8detku 20. stoletja obnovil lord Curzon. Dve repliki grobnic se nahajata na ju\xc5\xbenih vogalih dvori\xc5\xa1\xc4\x8da. Zgrajene so kot miniaturne kopije tistih v glavnem kompleksu, postavljene na povi\xc5\xa1ani platformi, na katero se dostopa po stopnicah. Platforme omejujejo zgradbe manj\xc5\xa1ih dimenzij name\xc5\xa1\xc4\x8dene \xc4\x8delno proti dvori\xc5\xa1\xc4\x8du. \xc5\xa0e danes ni jasno kdo je pokopan v teh grobnicah, saj so bile nedokon\xc4\x8dane in so pa v njih \xc5\xbeenske. Med prvimi dokumenti, ki jih omenjajo so skice Thomasa in Williama Daniela iz leta 1789, in govorijo da je v vzhodni grobnici Akbarabadi Mahal,  v zahodni pa Fatehpuri Mahal. Dve manj\xc5\xa1i dvori\xc5\xa1\xc4\x8di se nahajata na severni strani havaspuras, in sta slu\xc5\xbeili za bivanje obiskovalcem mavzoleja in vernikom. Reziden\xc4\x8dni zna\xc4\x8daj tega dela je slu\xc5\xbeil kot prehod med celim kompleksom in ostankom sveta. Prostor je do 18. stoletja v ru\xc5\xa1evinah, na za\xc4\x8detku 20. stoletja pa ga je dal obnoviti britanski vicekralj Indije lord Curzon. Po tem je vzhodno dvori\xc5\xa1\xc4\x8de slu\xc5\xbeilo kot prostor za vzdr\xc5\xbeevanje hortikulture, zahodno pa je kot staja vse do leta 2003.\n_START_SECTION_\nBazar in karavanseraj (Tad\xc5\xbe Gand\xc5\xbei)\n_START_PARAGRAPH_\nBazar (tr\xc5\xbenica) in karavanseraj sta bila zgrajena kot sestavni del kompleksa; najprej za namestitev delavcev, kasneje kot mesto za trgovino in prostor, ki dopolnjuje celoto. Podro\xc4\x8dje je med gradnjo postalo manj\xc5\xa1e mesto. Prvotno je bilo poznano pod imenom Mumtazabad (Mumtazino mesto), danes pa se imenuje Tad\xc5\xbe Gand\xc5\xbei ali Tad\xc5\xbe tr\xc5\xbenica. Tloris celega podro\xc4\x8dja ima kvadratno obliko in je razdeljen z dvema pravokotnima ulicama z vrati na vseh \xc5\xa1tirih vhodih. Bazarji se raztezajo ob ulicah, na trgih pa se nahajajo po\xc4\x8divali\xc5\xa1\xc4\x8da z notranjimi dvori\xc5\xa1\xc4\x8di do katerih se pride iz notranje strani kjer se ulice sekajo. Glede na dostopne vire: severna in zahodna stran tr\xc5\xbenice je mnogo bolje ohranjena od ostanka na jugu, kar se lahko razume, da je ta del dobival mnogo ve\xc4\x8d iz imperialnega prora\xc4\x8duna. Kvaliteta arhitekture tega dela je tudi mnogo bolj\xc5\xa1a od ju\xc5\xbene polovice._NEWLINE_Razlike med duhovnim in sekularnim delom kompleksa je najbolj vidna na podro\xc4\x8dju tr\xc5\xbenice in karavanseraja. Duhovni del kompleksa je ostal v izvirni obliki po gradnji. Tad\xc5\xbe Gand\xc5\xbei je postal frekventno mesto in center gospodarske aktivnosti v mestu Agra, na njegovih tr\xc5\xbenicah so se na\xc5\xa1li izdelki iz vseh delov cesarstva in sveta. Severozahodni del je bil znan pod imenom Katra Omar Han (Tr\xc5\xbenica Omara Hana), severovzhodni pa kot Katra Fulel (Tr\xc5\xbenica parfumov), jugozahodni del kot Katra Re\xc5\xa1am (Tr\xc5\xbenica svile) in jugovzhodni del kot Katra D\xc5\xbeogidas. Podro\xc4\x8dje se je po izgradnji pogosto obnavljalo tako da je v 19. stoletju postalo povsem spremenjeno glede na original, ve\xc4\x8dina avtohtone arhitekture je bila izgubljena ali nadgrajena. Ohranjeni so samo manj\xc5\xa1i deli originalne arhitekture.\n_START_SECTION_\nGrobnice izven obzidja\n_START_PARAGRAPH_\nKompleks Tad\xc5\xbe Mahala je s treh strani utrjen z obzidjem iz rde\xc4\x8dega pe\xc5\xa1\xc4\x8denjaka, proti reki pa je odprt. Izven teh zidov se nahaja nekaj dodatnih mavzolejev ostalih \xc5\xbeena \xc5\xa1aha D\xc5\xbeahana ter ve\xc4\x8dja grobnica za najljub\xc5\xa1o Mumtazinino slu\xc5\xbekinjo.\n_START_SECTION_\nVodovod\n_START_PARAGRAPH_\nOskrba Tad\xc5\xbe Mahala z vodo se je vr\xc5\xa1ila z zahtevno infrastrukturo vodovoda. Vodo so \xc4\x8drpali iz bli\xc5\xbenje reke Jamuna in jo vodili do kompleksa po nizu kanalov, ki so se napajali s pomo\xc4\x8djo naprav, ki so jih poganjale \xc5\xbeivali. Voda se je preko lo\xc4\x8dnih akvaduktov zlivala v veliki rezervoar, od koder je \xc5\xa1la voda do distribucijskih cistern name\xc5\xa1\xc4\x8denih nad nivojem kompleksa na zahodni strani zidu. Od tod je voda tekla do treh pomo\xc5\xbenih rezervoarjev iz katerih se je \xc4\x8drpala direktno v vrtove, bazene in fontane, kar je bilo mo\xc5\xbeno zaradi tega, ker je bil rezervoar na vi\xc5\xa1ini 9,5 m. Vodovodne cevi premera 0,25 m so bile vkopane 1,8 m pod povr\xc5\xa1ino tal in so potekale ob osi glavne poti ob reflektivnem bazenu. Nekatere podzemne vodovodne cevi so bile zamenjane leta 1903 z novimi. Cevi fontan niso bile direktno spojene na grla temve\xc4\x8d na bakrene elemente, ki so omogo\xc4\x8dali enakomeren pritisk v vsaki fontani. Vodovodni sistem je s\xc4\x8dasoma propadel, ohranjeni so le posamezni deli akvadukta, ki danes slu\xc5\xbei kot Uradu Indijskega arheolo\xc5\xa1kega zavoda za hortikulturo.\n_START_SECTION_\nVrt mese\xc4\x8dine (mahtab bag)\n_START_PARAGRAPH_\nSeverno od kompleksa Tad\xc5\xbe Mahal, preko reke Jamuna, se nahaja \xc5\xa1e en charbag ali vrt. Projektiran je bil kot sestavni del celote v stilu re\xc4\x8dne obale karakteristi\xc4\x8dne za Agro. \xc5\xa0irina vrta je identi\xc4\x8dna ostanku kompleksa na ju\xc5\xbeni strani reke. Zgodovinarka vrtov Elizabeth Moynihan trdi, da je velik oktogonalni bazen na sredi\xc5\xa1\xc4\x8du terase slu\xc5\xbeil kot reflektivno zrcalo mavzoleju in da je cel vrt orientiran proti tem delu kompleksa. Od mogulskih \xc4\x8dasov je vrt do\xc5\xbeivel \xc5\xa1tevilne poplave in je mo\xc4\x8dno po\xc5\xa1kodovan. \xc5\xa0tirje stolpi iz pe\xc5\xa1\xc4\x8denjaka so ozna\xc4\x8devali mejne vogale vrta, samo eden je ohranjen. Ostanki temeljev dveh zgradb se nahajajo na severnem in ju\xc5\xbenem delu vrta. Predpostavljajo da so bili vrtni paviljoni. Na severni strani se je nahajala stopni\xc4\x8dasta struktura slapa, ki se je zlival v bazen. Severni del vrta ima obliko tipi\xc4\x8dnega kvadrata s pravokotnima osema ob katerih potekata dve ulici, na kri\xc5\xbei\xc5\xa1\xc4\x8du teh pa  le\xc5\xbei  bazen.'